ഫ്രൈറ്റ് നൈറ്റ്‌ II

1988-ൽ പുറത്തിറങ്ങിയ ഒരു അമേരിക്കൻ ഹൊറർ ചലച്ചിത്രമാണ് ഫ്രൈറ്റ് നൈറ്റ്‌ II. ഫ്രൈറ്റ് നൈറ്റ്‌ പരമ്പരയിലെ രണ്ടാമത്തെ ചിത്രം ആണ് ഇത്. ഈ  ചിത്രത്തിന്റെ സംവിധാനം നിർവഹിച്ചിരികുന്നത് ടോമ്മി ലീ ആണ്. റോഡി മക്ഡൊവൽ, വില്യം റാഗ്‌സ്‌ഡെയ്‌ൽ എന്നിവർ യഥാക്രമം പീറ്റർ വിൻസെന്റ്, ചാർലി ബ്രൂസ്റ്റർ എന്നീ കഥാപാത്രങ്ങളെ വീണ്ടും അവതരിപ്പിക്കുന്നു, കൂടാതെ പുതിയ അഭിനേതാക്കളായ ട്രേസി ലിൻഡ്, ജൂലി കാർമെൻ, ജോൺ ഗ്രീസ് എന്നിവരും ഈ ചിത്രത്തിൽ വേഷമിടുന്നു.  സംഗീതസംവിധായകൻ ബ്രാഡ് ഫീഡലും മറ്റൊരു വ്യത്യസ്തമായ സിന്തസൈസർ സംഗീതവുമായി തിരിച്ചെത്തി.

ആദ്യ ചിത്രത്തിന്റെ കഥാതന്തുവിനെ തുടർന്ന്, ഇപ്പോൾ കോളേജ് വിദ്യാർത്ഥിയായ ചാർലി, തന്നെ അന്വേഷിക്കുന്ന ഒരു സുന്ദരിയായ സ്ത്രീ നയിക്കുന്ന ഒരു കൂട്ടം വാമ്പയർമാരെ കണ്ടുമുട്ടുന്നതിനെ കേന്ദ്രീകരിച്ചാണ് കഥ വികസിക്കുന്നത്. 1989 ൽ വടക്കേ അമേരിക്കയിൽ ന്യൂ സെഞ്ച്വറി/വിസ്റ്റയും ട്രൈസ്റ്റാർ പിക്‌ചേഴ്‌സും ചേർന്ന് പുറത്തിറക്കിയ ഈ ചിത്രം ആഭ്യന്തരമായി ഏകദേശം 3 മില്യൺ ഡോളർ നേടി, അതിനുശേഷം അതിന്റെ മുൻഗാമിയെപ്പോലെ ഒരു കൾട്ട് ചിത്രമായി മാറി.

കഥ

കഥാപാത്രങ്ങൾ

 റോഡി മക്‌ഡോവൽ - പീറ്റർ വിൻസെന്റായി 
 വില്യം റാഗ്‌സ്‌ഡെയ്ൽ - ചാർലി ബ്രൂസ്റ്ററായി 
 ട്രേസി ലിൻഡ് - അലക്സ് യങ്ങായി 
 ജൂലി കാർമെൻ - റെജിൻ ഡാൻഡ്രിജായി 
 ജോൺ ഗ്രീസ് - ലൂയിയായി 
 റസ്സൽ ക്ലാർക്ക് - ബെല്ലെയായി 
 ബ്രയാൻ തോംസൺ - ബോസ്‌വർത്ത് ആയി 
 മെറിറ്റ് ബട്രിക് - റിച്ചി ഗ്രീനായി 
 എർണി സബെല്ല - ഡോ. ഹാരിസണായി 
 ജോഷ് റിച്ച്മാൻ - ഫ്രിറ്റ്‌സിയായി 
 ബ്ലെയർ ടെഫ്കിൻ - ബെർണീസായി 

 നിർമ്മാണം 
ഫ്രൈറ്റ് നൈറ്റ് എന്ന ആദ്യഭാഗത്തിന്റെ നിരൂപകവും സാമ്പത്തികവുമായ വിജയത്തിനുശേഷം, നിർമ്മാതാവ് ഹെർബ് ജാഫെ കഥാപാത്രങ്ങളുടെ ചലച്ചിത്രാവകാശം നിലനിർത്തുകയും ചിത്രത്തിന് ഒരു തുടർഭാഗം നിർമ്മിക്കാൻ തയ്യാറാവുകയും ചെയ്തു. ബജറ്റ് ഗണ്യമായി കുറച്ചതിൽ അസന്തുഷ്ടനായിരുന്നെങ്കിലും, യഥാർത്ഥ സംവിധായകൻ ടോം ഹോളണ്ട് പുതിയ പ്രൊജക്ടിൽ താൽപ്പര്യം പ്രകടിപ്പിച്ചു, എന്നാൽ ക്രിസ് സാരണ്ടനും അദ്ദേഹവും ചൈൽഡ്സ് പ്ലേ എന്ന മറ്റൊരുി ചിത്രത്തിന്റെ നിർമ്മാണവുമായി ബന്ധപ്പെട്ട് തിരക്കിലായതിനാൽ ഈ ചിത്രവുമായി സഹകരിക്കാൻ അദ്ദേഹത്തിന് കഴിഞ്ഞില്ല, എന്നിരുന്നാലും ചിത്രത്തിന്റെ പുതിയ സംവിധായകനായ ടോമി ലീ വാലസ് ഉപദേശത്തിനായി ഹോളണ്ടിനെ സമീപിക്കുകയും, ഷൂട്ടിംഗിനിടെ സാരണ്ടൻ സെറ്റ് സന്ദർശിക്കുകയും ചെയ്തു.

യഥാർത്ഥ തിരക്കഥയിൽ ഈവിൾ എഡ്, ചാർലിയുടെ കാമുകിയായ ആമി എന്നീ കഥാപാത്രങ്ങളുണ്ടായിരുന്നു. തിരക്കഥ ഇഷ്ടപ്പെടാത്തതിനാലും, അതേ സമയത്തുതന്നെ ചിത്രീകരിക്കാൻ തീരുമാനിച്ചിരുന്ന 976-EVIL എന്ന ചിത്രത്തിൽ നായകനാകാനുള്ള അവസരം ലഭിച്ചതിനാലും സ്റ്റീഫൻ ജെഫ്രീസ് തനിക്ക് വാഗ്ദാനം ചെയ്ത വേഷം നിരസിച്ചു. മാരീഡ്... വിത്ത് ചിൽഡ്രൺ എന്ന തന്റെ ടെലിവിഷൻ സിറ്റ്‌കോം പരമ്പരയുമായി അമാൻഡ ബെയേഴ്‌സ് തിരക്കിലായിരുന്നതിനാൽ, ഒരു പുതിയ കാമുകിയായി അലക്സ് (ട്രാസി ലിൻഡ് അവതരിപ്പിച്ചത്), എന്ന കഥാപാത്രത്തെ ചാർലി എന്ന കഥാപാത്രത്തിനുവേണ്ടി വേണ്ടി എഴുതിച്ചേർത്തു. ഒടുവിൽ, റാഗ്‌സ്‌ഡെയ്‌ലും മക്‌ഡൊവാളും മാത്രമാണ് പഴയ ചിത്രത്തിലെ അവരുടെ വേഷങ്ങൾ വീണ്ടും അവതരിപ്പിച്ചത്, മാത്രമല്ല പുതിയൊരു കൂട്ടം വില്ലന്മാരെ ചിത്രത്തിനുവേണ്ടി സൃഷ്ടിക്കുകയും ചെയ്തു.

 റിലീസ് 

 ബോക്സ് ഓഫീസ് 
ചിത്രീകരണം ആരംഭിക്കുന്നതിന് തൊട്ടുമുമ്പ്, ചിത്രത്തിന്റെ നിർമ്മാതാക്കൾ വിദേശ വിതരണാവകാശം കൊളംബിയ പിക്‌ചേഴ്‌സിന്റെ സഹോദര സ്റ്റുഡിയോയും യഥാർത്ഥ ചിത്രം പുറത്തിറക്കിയ സ്റ്റുഡിയോയുമായ ട്രൈ-സ്റ്റാർ പിക്‌ചേഴ്‌സിന് വിറ്റു. ഈ ചിത്രം ട്രൈ-സ്റ്റാർ ആദ്യമായി ഓസ്‌ട്രേലിയയിൽ റിലീസ് ചെയ്യുകയും അവിടെ ബോക്‌സ് ഓഫീസിൽ മിതമായ കളക്ഷനായി, ആദ്യ ആഴ്ചയിൽ $102,380 കളക്ഷൻ നേടുകയും ചെയ്തു. ആദ്യ ചിത്രത്തിൽ നിന്ന് വ്യത്യസ്തമായി, തുടർചിത്രം യുഎസിൽ വിതരണക്കാരായ ന്യൂ സെഞ്ച്വറി/വിസ്റ്റ വളരെ പരിമിതമായി മാത്രമേ റിലീസ് ചെയ്തുള്ളൂ. 148 സ്‌ക്രീനുകളിൽ മാത്രമായി റിലീസ് ചെയ്ത ചിത്രം, ആദ്യ വാരാന്ത്യത്തിൽ വെറും 548,231 ഡോളർ മാത്രമാണ് നേടിയത്. അതിന്റെ ആഭ്യന്തര മൊത്ത വരുമാനം $2,983,784 ആയിരുന്നു. 

 നിരൂപക സ്വീകാര്യത 
ആദ്യ ഭാഗത്തിൽ നിന്ന് വ്യത്യസ്തമായി, നെഗറ്റീവ് അവലോകനങ്ങൾ നേടിയ ഫ്രൈറ്റ് നൈറ്റ് പാർട്ട് 2 , 13 അവലോകനങ്ങളെ അടിസ്ഥാനമാക്കി റിവ്യൂ അഗ്രഗേറ്റർ വെബ്‌സൈറ്റായ റോട്ടൻ ടൊമാറ്റോസിൽ നിലവിൽ 31% സ്വീകാര്യത നേടി.

അവലംബം

വർഗ്ഗം:ഹൊറർ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ